Op 10-jarige ouderdom weeg Caden ’n enorme 90 kg. Hy is permanent aan ’n ventilator gekoppel omdat hy nie daarsonder kan asemhaal nie.
“Sy gewig maak dit moeilik vir hom om te beweeg, maar hy het my in die verlede geslaan, getrek en rondgestamp as hy nie sy sin kry nie.”
Caden se woede-uitbarstings het Zola se taak bemoeilik om beheer uit te oefen oor wat hy eet en die porsiegroottes, maar sy gee nou, sover soos sy moontlik kan, vir Caden ’n dieet wat deur ’n dieetkundige uitgewerk is.
“Ek kan nie werk nie, want ek moet heeltyds vir my seun sorg. Al waarop ek kan staatmaak, is die staatstoelae van R1 500 wat ek vir Caden kry,” sê sy.